
CULA DIN RACOVIŢA-MUSCEL 

Judeţul Argeş 


Lucrarea „Cula din Racoviţa <c este o frumoasă 
contribuţie în cadrul societăţii culturale a comunei 
noastre şi încă un dar frumos oferit comunei sale 
natale de autorul ei, colonel farmacist Gheorghe 
Săvulescu . 

Cula din Racoviţa este un monument de istorie şi 
arhitectură medievală, mărturie de necontestat a 
trecutului zbuciumat al poporului nostru. 

Tipul acesta de clădiri fortificate este foarte rar 
întîlnit în ţara noastră şi odată cu restaurarea ei era 
necesară şi o descriere mai amănunţită, legată de 
evenimentele vremii. 

După restaurare, în culă se va instala şi amenaja 
muzeul sătesc organizat pe mai multe secţii, cu o bo¬ 
gată şi variată colecţie de exponate de etnografie şi 
istorie locală. Rolul unui muzeu în viaţa satului este 
asemănător cu acela al unei şcoli — şi prin funcţia sa 
cultural educativă devine un factor activ de promo¬ 
vare a conştiinţei sociale. 

Profesor GHEORGHE CAPAŢÎNA 
Preşedintele Societăţii culturale a 
comunei Colibaşi judeţul Argeş 


In centrul satului Racoviţa, pe malul sting al rîului 
Argeşel, se zăreşte de la distanţă o clădire veche care impre¬ 
sionează prin forma şi dimensiunile ei, numită „cula u . 

Numele ei vine de la „kule“, cuvînt turcesc care înseamnă 
turn, fortificaţie, casă înaltă. 

Satul Racoviţa care se mîndreşte cu acest edificiu de arhi¬ 
tectură medievală, a fost în trecut un sat de clăcaşi pe moşie 
boierească şi este menţionat pentru prima dată într-un hrisov 
din anul 1532 luna decembrie ziua 29, prin care Vlad Vintilă 
voevod Domnul Ţării Româneşti, întăreşte aici pe jupîn Vlaicu 
Clucerul şi pe fraţii săi, pe partea cumpărată de la Şerban vor¬ 
nic. Hrisovul în limba slavă este scris de diaconul Coresi în ce¬ 
tatea de scaun Tîrgovişte. 

De atunci a trecut multă vreme, pe rîul Argeşel a curs 
multă apă şi clăcaşii au avut mulţi stăpîni care i-au trecut din 
mină în mînă sub povara birului, a dijmei şi a clăcii. 

Cu mai bine de un secol şi jumătate în urmă, era aici curtea 
şi conacul polcovnicului Nicolae Racoviceanu, alături „ograda u 
şi la rîu „povarna u , denumiri ce se mai păstrează şi astăzi. 
Peste aceste locuri s-au ridicat case noi, gospodării frumoase şi 
un impunător cămin cultural. 

Din tot ce a fost odinioară a rămas doar cula, o clădire ce 
pare ruptă de vremurile în care trăim, o rămăşiţă a feudalis¬ 
mului rural în acest colţ de ţară. 


CARACTERISTICILE ARHITECTURALE 

Cula din Racoviţa este o clădire fortificată de formă para¬ 
lelipipedică, înaltă de 20 m, cu plan patrat, avînd laturile de 
8,5 m şi grosimea zidurilor de 0,75 m. 

Aşa cum o cunoaştem noi pînă în anul 1973 cînd a început 
restaurarea era pe două nivele, cu parter şi un etaj separate de 
un pod de stejar, legate printr-o scară interioară. Parterul cu¬ 
prindea două camere despărţite de o sală, iar partea de est 
ocupată în întregime de un beci scund, puţin sub nivel, cu ta¬ 
vanul în boite arcuite, pardoseală de piatră de rîu şi intrare 
separată dinspre nord. In camera din stînga este şi scara de 
acces la etaj. Intrarea la parter era pe la mijlocul laturii de 
vest, printr-o uşă de fier pe scripete cu sisteme solide de 
zăvoare. 

Etajul cuprindea casa scării şi trei camere de locuit. 

Ferestrele parterului şi etajului erau înguste, înalte, eva- 
zate spre interior şi cu ancadramente simple de piatră. 

La exterior era tencuită, iar acoperişul de şiţă în patru ape, 
cu pante mici. 

Ferestrele în chip de metereze şi lipsa de cerdac accentu¬ 
ează şi mai mult aspectul de fortăreaţă al clădirii. 



Fig. 3 Cula în anul 1972, înainte de restaurare 


Uşa de fier cu tocuri de piatră poartă urmele gloanţelor şi 
loviturilor de la armata germană de ocupaţie din anul 1916. 

Are o arhitectură foarte simplă, în care estetica şi con¬ 
fortul sînt neglijate în favoarea cerinţelor de apărare împotriva 
asediatorilor. 

Tipul acesta de clădiri fortificate este foarte rar întîlnit în 
ţara noastră. 

Nefiind folosită multă vreme şi neîntreţinută, cula se găsea 
pînă nu de mult într-o avansată stare de deteriorare. Zidurile 
erau brăzdate de numeroase fisuri care au dus în final la pră¬ 
buşirea întregului colţ de nord-est ce a antrenat în continuare 
şi peretele estic. 



Fig. 4 Cula : detaliu fereastră, 
înainte de restaurare 

Avîndu-se în vedere importanţa arhitectonică şi istorică a 
acestui tip de clădire, se impunea cît mai de grabă repara¬ 
rea ei. 

Observaţiile exterioare, dar mai ales cercetările făcute în 
anii 1972 şi 1973 în vederea şi pe parcursul restaurării, do¬ 
vedeau că actuala culă nu este cea originală şi construcţia ei a 
suferit substanţiale modificări. 

Vechea culă a fost pe trei nivele, cu parter şi două etaje. 
Parterul avea altă împărţire, cu intrare directă în camere, fără 
sală interioară, iar uşa veche de la intrare era mai spre dreapta 
şi astupată cu zidărie. La etaj în zonele în care tencuiala a 
căzut, au apărut unele elemente noi, ca : lăcaşurile de grinzi ale 


PLANUL PARTERULUI CULEI ÎNAINTE DE RESTAURARE -1972 

IN 



D Ancadramente de piatra 

S chilă de inq. Viore!Săvu'escu 


PLANUL PARTERULUI CULEI VECHI-RESTAURAT 1974 

N 



S 

Schilă de fng. Vionel S ovule seu 

planşeelor vechi ale etajelor şi două rînduri de ferestre astu¬ 
pate cu zidărie, vizibile atît la exterior cît şi în interior. Un 
rînd de ferestre înguste era deasupra celor actuale la nivelul 
etajului, iar altele mai largi şi arcuite la marginea superioară a 
soclului. 

Planşeul etajului este mai retras faţă de zidul exterior al 
parterului. 

Aceste elemente au ieşit şi mai vizibil în evidenţă cînd 
s-a dat jos tencuiala în anul 1973. Nici uşa de fier nu este cea 
originală ; culele vechi aveau uşi duble de stejar cu două găuri 
pentru tras cu puşca. 

Sondajele arheologice făcute la colţul de sud-est la 1,70 m 
şi la colţul de nord-est la 2,70 m au determinat fundaţia de 
cărămidă la 1 m sub terenul actual la exterior, iar la interior 
în stratul de umplutură al parterului au fost găsite vechile 
ziduri despărţitoare şi vechea pardoseală de piatră de rîu a 
beciului, precum şi cea de cărămidă a camerelor de jos. Fun¬ 
daţia are în rest între 0,65—0,85 m din cauza terenului nere¬ 
gulat. Talpa fundaţiei este pe pămînt galben care deasupra are 
un strat de humus şi în urma sondajelor nu s-au găsit obiecte 
sau urme arheologice. 

Proiectul întocmit de comisia de restaurare din Direcţia 
Patrimoniului Cultural Naţional 1 , a propus aducerea monu¬ 
mentului la înfăţişarea sa iniţială prin refacerea celor trei 
nivele, recompartimentarea interioarelor, destuparea ferestre¬ 
lor vechi, mutarea uşii la locul iniţial şi completarea părţilor ce 
lipsesc prin analogie sau simetrie cu cele existente. 

Proiectul cuprinde în detaliu calcule pentru toate catego¬ 
riile de lucrări necesare ca : 

— lucrări de consolidare şi asigurarea stabilităţii cu sub- 
zidire de beton şi centuri de beton armat; 

— lucrări de zidărie cu cărămidă de epocă, completări, 
refaceri şi plombe ; 

— instalaţie electrică interioară cu corpuri de iluminat de 
tip aplică pe perete construite din fier forjat, tablou de distri¬ 
buţie trifazic cu şase circuite dispuse în nişă de perete şi cutie 
de protecţie. Tabloul este prevăzut cu întrerupător pachet care 
poate deconecta întreaga instalaţie ; 

— branşament electric subteran ; 

— panouri decorative cu motive de artă populară de fac¬ 
tură musceleană la interior ; 

— schelă, sondaje arheologice ; 

— amenajări exterioare (alei cu lespezi de piatră, rigole, 
împrejmuire, plantaţii, nivelări) ; 

— un grup sanitar uscat pentru public la exterior. 

Valoarea totală a lucrărilor este de 633.000 lei şi urmează 

să fie terminate în ultimul trimestru al anului 1975. 

1) Dosar M.D. 85/1973, şef de proiect arhitect Ioana Barteş, consrtuctori 
Ilie Băncilă şi Dan Diaconu, ing. Anton Drăghici pt. rezistenţă, ing. 
Gh. Păunescu, inst. electrice, Gh. Cantacuzino şi Ioana Barteş, son¬ 
dajele arheologice. 



Fig. 7 Cula pe timpul restaurării 1975 


DATA CONSTRUIRII CULEI 

Documentaţia cu privire la construirea culei din Racoviţa 
este sumară şi în unele cazuri contradictorie. 

Pe la sfîrşitul secolului trecut, pe faţada dinspre curte era 
o inscripţie pe care scria următoarele : „ Zidită în anul 1806 
septembrie 18 arsă în anul 1877 decembrie 13, renovată în 
anul 1878 iunie 15 (( . 

Această inscripţie făcută după renovarea din anul 1878 nu 
mai există de mult, însă este menţionată în „ Dicţionarul geo¬ 
grafic al judeţului Muscel“ , p. 298, editat în anul 1893 de 
C. Alessandrescu fost revizor şcolar de Muscel — şi în „ Marele 
dicţionar geografic al României voi. V, p. 154, editat în anul 
1902. Aceste două lucrări sînt cam simultane şi informaţia are 
desigur aceeaşi sursă. 

După datele de mai sus se poate afirma că a fost construită 
în anul 1806 de polcovnicul Nicolae Racoviceanu, care stăpînea 
aici pe timpul acela. După moartea sa — anul 1811 — cula şi 
moşia au rămas fiului său, pitarul Ioan Racoviceanu, iar reno¬ 
varea din anul 1878 s-a făcut de fiul acestuia Grigore Racovi¬ 
ceanu care a moştenit aici pînă în jurul anului 1882, cînd a 
vîndut lui I. A. Dobrovitz şi s-a stabilit în Piteşti. 

Tencuiala exterioară s-a făcut, după relatarea locuitorilor, 
de meşterii care au construit spitalul din Racoviţa, după ter¬ 
minarea acestuia, adică în toamna anului 1894, cu cheltuiala 
lui I. A. Dobrovitz. Cei mai vîrstnici îşi aduc aminte că tencu¬ 
iala şi culoarea exterioară a culei şi a spitalului de acum vreo 
30—40 ani erau asemănătoare. Acoperişul cil şiţă s-a mai refă¬ 
cut în anul 1925 tot de I. A. Dobrovitz. 

Unii localnici mai legaţi de aceste edifici afirmă că ar fi 
auzit din bătrîni că biserica şi cula din Racoviţa ar fi construite 
cam în acelaşi timp, adică în anul 1786, însă nu există nici o 
dovadă în sprijinul acestei păreri. 

In ipoteza aceasta ctitorul culei ar fi jupîn Dumitraşcu 
Brăteanu, ctitorul bisericii în acel an, care a stăpînit aici în cea 
de a doua jumătate a secolului al XVIII-lea şi a decedat în anul 
1787. Zugrăvirea bisericii s-a făcut în anul 1790 de fiii acestuia 
Costache şi Nicolae Brăteanu. 

La începutul secolului al XlX-lea aceste locuri erau în pro¬ 
prietatea lui Nicolae Racoviceanu polcovnic. Acesta şi-a luat 
numele de la satul Racoviţa unde stăpînea moşia. In anul 1779, 
Nicolae Racoviceanu a făcut o hotărnicie a moşiei Bătăeşti— 
Vultureşti din judeţul Muscel împreună cu egumenii mînăsti- 
rilor Vieroş şi Clocociov care erau în pricină pentru hotarele 
acelei moşii. 


ARBORELE GENEALOGIC AL FAMILIEI RACOVICEANU 


NICOLAE RACOVICEANU, polcovnic 

— zapciu al plăşii Argeşel, cu moşie şi locuinţa in Racoviţa-Muscel 

— 1779 dec. 12 face o hotărnicie în Bătieşti-Muscel 

— 1806 construieşte cula din Racoviţa 

— 1809 ia în arendă moşiile Bătieşti şi Aluniş Muscel 

— 1811 iulie 6 martor în pricina Conţeştilor 

— 1811 sept. 11 omorît de hoţi în casa sa din Racoviţa 


ION RACOVICEANU 


— n. 1779, căst. cu 
Safta Lerescu din 
Piteşti 

— 1802—1810 la curtea 
lui Grigore Ghica 

— 1810 polcovnic 

— 1815—1835 zapciu şi 
subcîrmuitor al 
plăşii Argeşel, jud. 
Muscel 

— 1818 face hotărnicie 
cu moşia Bătieşti- 
Muscel 

— 1838 ian. 1, înălţat 
la rangul de pitar 

— 1857 votează pentru 
Div. Ad-hoc 

— 1867 cere construirea 
şcolii în Racoviţa 

de jos şi oferă teren 
lîngă biserică 

— 1867 în pricină cu 
I. C. Morait pentru 
Iuzile 


- - Decedat 1871 


_I 

I 

APOSTICÂ 
— n. 1825 


ILINA 

(Leanca) 


— n. 1827 
căsăt. cu 
N. Balotă 


APOSTOL 

RACOVICEANU 

— n. 1781 

— 1814 cu moşie în 
Racoviţa şi 
Merleşti-Olt 

— 1814 trimis în 
surghiun de I. Ca- 
ragea V.V. şi iertat 

—• 1815 izgonit din 
C. Lung de I. Ca- 
ragea V.V. 

— 1817 judecător al 
oraşului C. Lung 

— 1838 în C. Lung, 

57 ani văduv 

— Decedat 1845 


JOIŢA 

— căsăt. cu 
Dumitrache 
Beştelei din 
Piteşti 

— zestre în 
Rocoviţa- 
Beştelia 

— 1814 moşia 
avea 2 lude 

— vinde Beştelia 
lui I. Raco¬ 
viceanu 


COSTACHE 

— înfiat la 1842 

— fiul lui Manole 
Guţu şi Teodoriţa 

— 1838 în C. Lung 
avea 14 ani 

— 1854 vinde 
Merleşti-Olt 


NAE 

— n. 1829 

— 1848 în Slati¬ 
na în coresp. 
cu N. Băl- 
cescu 


MAR- GRIGORE 

GHIOALA (1833—1910) 

— n. 1829 — urmează pe 

căsăt. cu pag. II 

Merişescu 

Urmare familia Racoviceanu 

GRIGORE I. RACOVICEANU (1833—1910 sept.) 

— moşteneşte moşia Racoviţa, Valea Mare şi casa din Piteşti 

— căsătorit cu Ecaterina N. Brătianu din Piteşti 

— 1858 secretar al jud. Muscel, se ocupă de reînfiinţarea şcolilor săteşti 

— 1878 repară biserica Racoviţa 

— 1878 repară cula din Racoviţa 

— 1886 mai cumpără în Valea Mare de la Schitul Nămăeşti 

— 1882 vinde moşia Racoviţa lui I. A. Dobrovitz 

— 1902 senator 


Dr. NICOLAE RACOVICEANU 
(1860—1942) 

— căsăt. cu Elisabeta Severeanu 

— studiază medicina la Paris 

— 1902 echivalează diploma 

— medic chirurg la Spit. 

Colţea—Bucureşti 


DUMITRU RACOVICEANU 
zis MITICA (1862—1938) 

— magistrat 

— 1902 inspector administrativ 

— 1916 cpt. rez. R. 6 art. 

— vinde moşia Valea Mare 
şi casa din Piteşti 


RADU RACOVICEANU 
(1896—1949) 


— Director penitenciare Buc. 



GRIGORIŢA ELENA 

RACOVICEANU 


SUZANA 
— n. 1901 


— n. 1893 ; avocat — căsăt. cu 

— 1916 Sublocotenent rez. ing. Pantili 

R. 6 Art. 

— Dir. contencios M. Ap. N. 

— căsăt. Elena Galea 


VLAD NICOLAE 
RACOVICEANU 

— n. 1921 ; inginer 


MIRCEA 

PANTILI 

— n. 1915 ; ing. 


PAUL ANGELEANU 
— n. 1924 ; inginer 


VLAD SCARLAT 
ANGHELEANU 
— n. 1955 ; student 
în S.U.A., 

Los Angeles 


Se spune că Nicolae Racoviceanu era ginerele lui Durni- 
traşcu Brăteanu de la care a moştenit moşia, însă aceasta nu 
rezultă din documentele cercetate şi Nicolae Racoviceanu nu 
apare zugrăvit în biserică alături de ctitorul Dumitraşcu Bră- 

teanu cu familia sa. Acolo apare numai Andrei Pleşoianu gine¬ 
rele lui Dumitraşcu Brăteanu, cu soţia sa Smaranda, fiica cti¬ 
torului. Printre copiii lui Dumitraşcu Brăteanu, zugrăviţi în 
biserică este şi o fiică Samfira. Este probabil ca aceasta să fi 
devenit soţia lui Nicolae Racoviceanu după anul 1790, adică 
după zugrăvirea bisericii. 

In cele două clişee alăturate am întocmit o schiţă genea¬ 
logică a familiei Racoviceanu după documentele cercetate, ac¬ 
tualizate în urma investigaţiei printre urmaşii din Bucureşti. 

Alte menţiuni cu privire la data construirii culei din Ra- 
coviţa sînt neîntemeiate, nesigure, contradictorii şi nu aduc 
nimic în plus. 

Fostul revizor şcolar C. Rădulescu Codin, cunoscut istoric 
al Muscelului, menţionează în ,,Muscelul nostru“, ed. 1922, 
p. 48, următoarele : „Cula din Racoviţa datează de la sfîrşitul 
secolului XVI1I“. Nu aduce însă nici un argument în sprijinul 
acestei afirmaţii şi se bazează pe informaţiile orale. Autorul a 
întocmit această lucrare în anul 1922 pe baza datelor cerute 
învăţătorilor de pe cuprinsul judeţului în calitate de revizor 
şcolar şi pentru comuna Racoviţa figurează învăţătorul I. Robea 
din Mioveni. 

N. Stoicescu în ,,Bibliografia localităţilor şi monumente¬ 
lor feudale din România ££ , ed. 1970, voi. II, p. 528, afirmă : 
„Cula din Racoviţa este construită în anul 1797 sau 1806 de 
jupîn Dumitraşcu Brăteanu ££ . Afirmaţia este de la început ne¬ 
sigură, contradictorie şi neîntemeiată, deoarece Dumitraşcu 
Brăteanu, ctitorul bisericii era decedat în anul 1787, cu 10 ani 
mai înainte, fapt ce rezultă cu certitudine din zapisul zugravi¬ 
lor şi alte documente, deci nu putea să construiască cula în 
anul 1797 sau 1806. In anul 1797 stăpîneau aici fiii acestuia, 
Costache şi Nicolae Brăteanu, iar în anul 1806 polcovnicul 
Nicolae Racoviceanu. 

Radu Creţeanu şi Sarmiza Creţeanu în lucrarea „ Culele 
din România ed. 1968, cu privire la data construirii culei din 
Racoviţa afirmă că probele sînt contradictorii — şi fac referire 
atît la anul 1806, cît şi la tradiţiile orale care presupun că s-a 
construit odată cu biserica, adică în anul 1786 (greşit tre¬ 
cut 1787). 


CAUZELE ŞI ÎMPREJURĂRILE CONSTRUIRII CULELOR 

Tipul acesta de clădiri civile era răspîndit în trecut în ţă¬ 
rile balcanice, cu precădere în Serbia şi Albania din cauza răz¬ 
boaielor, răscoalelor şi a vremurilor nesigure. 

în ţara noastră se întîlnesc mai mult în regiunea delu¬ 
roasă a Olteniei, Argeşului şi Muscelului şi construirea lor co¬ 
respunde perioadei de anarhie, nesiguranţă şi slăbire a autori¬ 
tăţii statului care a durat tot timpul domniei fanarioţilor şi s-a 
accentuat la începutul secolului al XlX-lea în urma slăbirii im¬ 
periului otoman după războaiele cu Rusia şi Austria. Cetele de 
turci din paşalîcurile răzvrătite de pe malul drept al Dunării 
(pasvangii, adalîi) treceau în ţara noastră şi terorizau populaţia 
cu incursiunile lor prădalnice. 

Cumplitele expediţii de jaf ale lui Pasvant-Oglu din iarna 
anului 1801—1802 şi din anul 1806 au zguduit adînc Oltenia şi 
Ţara Românească de s-au transmis în legende. 



Fig. 9 Fostul conac Racoviceanu din Racoviţa. Constr. 1878 
Schiţă după o pictură veche 

Anul 1806, data construirii culei din Racoviţa, corespunde 
cu împrejurările de mai sus şi cu începerea războiului ruso-turc 
pe teritoriul ţării noastre, urmat de stăpînire străină şi nesigu¬ 
ranţă care a durat şase ani. 

Zidită în curtea renumitului boier Racoviceanu după 
moda timpului, cula a servit ca refugiu şi apărare a acestui 
boier şi a familiei sale pe timpul turcilor, zaverei, haiducilor şi 
invrziilor străine. Acolo se adăposteau şi îşi păstrau lucrurile 
mai de preţ pînă trecea furia sau primeau ajutoare de la stă¬ 
pînire. 

Pînă la Regulamentul Organic cînd s-a înfiinţat miliţia 
naţională, jafurile şi incursiunile în ţara noastră erau ca în 
codru. 

Însăşi polcovnicul Nicolae Racoviceanu a fost ucis în casa 
sa din Racoviţa ,,de o ceată de nouă hoţi“ în noaptea de 
marţi 19 septembrie 1811. Această informaţie rezultă dintr-o 
însemnare cu litere chirilice a fiului său Ioan Racoviceanu pe o 
carte veche găsită la biserica din Racoviţa, care spune urmă¬ 
toarele : „...La leat 1811 septevrie în noosprezece marţi sara la 
o jumătate ceas din noapte au călcat hoţii pe răposatul taica-l 
nostru Nicolae Racoviceanu şi din multă şi Hrănească caznă ce 
au luat dă la o ceată dă hoţi , nooă ce au călcat în *satul Racoviţa 
şi pînă la nooă ceasuri din noapte s-au dat şi sfîrşitu . Ioan 
Rac(o)viceanu <( . ' 

Această însemnare descoperită de preot C. Dejan din 
Piteşti şi cartea respectivă — un Apostol vechi — sînt în 
păstrare la Biblioteca municipală Piteşti. 

Culele au fost ridicate de boiernaşii mijlocii şi mici ca loc 
de refugiu şi apărare. Ele sînt mici cetăţi construite la dimen¬ 
siunile şi nevoile de apărare ale unei familii. 

Clăcaşii nu construiau cule neavînd ce apăra. In faţa pri¬ 
mejdiei năvălirilor apărarea lor era fuga în pădure, încărcînd 
în căruţa cu boi puţinele lucruri ce aveau mai de preţ. După 
ce trecea urgia veneau înapoi şi numai mormanele de tăciuni 
şi cenuşă mai arătau pe unde a fost vatra satului. Căsuţele lor 
din nuiele, vîrghii sau bordeie le refăceau imediat. 

Deasupra satului Racoviţa către Conţeşti, este un loc 
numit ,,Argele“, cuvînt de origine străveche românească ce în¬ 
seamnă loc cu gropi sau bordeie unde se refugiau locuitorii în 
vremuri de bejenie, iar alături este o vale numită „La Bordeie <( 
sau ,;Bordeia“, care confirmă încă odată mai mult cele de 
mai sus. 



Fig. 10 însemnarea lui Ion Racoviceanu despre uci¬ 
derea tatălui său Nicolae Racoviceanu — anul 1811 


Deşi se apreciază că acest tip de clădiri are origine bal¬ 
canică, construirea caselor înalte în scop de apărare are o 
veche tradiţie şi la noi încă de pe timpul dacilor care se apărau 
în turnuri înalte de piatră. 

Ne amintim de existenţa caselor săteşti din regiunea de 
dealuri, cu soclul de zid sau de bolovani, cu scară interioară de 
acces la etaj, un fel de cule de proporţii reduse, astăzi pe cale 
de dispariţie. De asemenea clopotniţele unor biserici mai vechi 
aveau aspectul de turnuri. 

La Suslăneşti şi Cetăţenii din Vale- Muscel s-au descoperit 
în ultimii ani urmele unor temelii de clădire cu plan aproxi¬ 
mativ patrat, datate din prima jumătate a secolului XIV, pe 
timpul primilor Basarabi. 

învăţătorul Moise Popescu din Vultureşti relata în anul 
1871 în răspunsul său la un chestionar arheologic al Ministeru¬ 
lui Instrucţiunii şi Cultelor că „a aflat de la bătrînii din sat 
că pe Valea Mâzganei se găseau odată de mult resturi de cără¬ 
midă mare de două palme de la o culă domnească din timpul 
lui Radu Negru şi urmele unei biserici în locul numit Valea 
bisericii , iar din loc în loc pomi rămaşi din timpurile vechi ' 1 . 

învăţătorul P. Bădescu din Hîrtieşti relata de asemenea în 
anul 1873 în răspunsul său la chestionarul arheologic că 
„ s-au făcut săpături cu cincizeci de ani mai în urmă pe Valea 
Mâzganei şi s-au găsit săgeţi de fier 9 iatagane , drugi groşi de 
aramă în formă de sul , acioaie, cioburi de oale groase ca de 
patru degete , cioburi de tuci şi diferite unelte care şi acum se 
mai găsesc ". 1 

In zona Muscelului şi Argeşului numărul culelor a fost 
destul de redus şi pentru comparaţie amintim pe cele cu¬ 
noscute. 

Fosta culă din Furnicoşi pe malul rîului Tîrgului, pe trei 
nivele, ridicată în jurul anului 1810 de medelnicerul Ioan 
Socolescu. 

Cula din Retevoeşti pe malul drept al rîului Doamnei, clă¬ 
dită „la leat 1822“ de căminarul Gheorghe Drugănescu ; con¬ 
struirea ei este legată de evenimentele tulburi şi nesigure din 
timpul revoluţiei lui Tudor Vladimirescu. 

Casa-culă din Budeasa pe malul stîng al rîului Argeş, cu¬ 
noscută pe vremea căpitanului „Pană ot Budeasa“, menţionat în 
anul 1764. 

Casele culă din Şuiei şi Tigveni pe valea Topologului con¬ 
struite în secolul XVIII de Baloteşti şi Brătieni, despre care 
aminteşte mitropolitul Neofit în urma călătoriei sale de la 
Şuiei la Curtea de Argeş în anul 1746 şi care spune următoa¬ 
rele : „...am trecut rîul spre apus şi am mers la casele lui Ştefan 
căpitan Balotă. Are case mari de piatră şi culă de zid naltă 
pentru hoţi". ' 

Fosta culă din Şuiei pe trei nivele a fost construită tot în 
secolul XVIII de strămoşii Brătienilor. 


1) mss. 228 şi 4546. Bibi. Ac. R.S.R. 


Casele culă erau clădiri înalte ce şe serveau şi ca locuinţă 
şi ca apărare. 


ARIA D£ RĂSPÎNDIRE A CULELOR ÎN ARGEŞ Şl MUSCEL 

O altă cauză care a contribuit la dezordine, anarhie, nesi¬ 
guranţă şi construirea culelor în această zonă a fost „Zavera“ 
din anul 1821. Alexandru Ipsilanti, comandantul eteriei, a ocu¬ 
pat milităreşte judeţele Muscel, Dîmboviţa şi Argeş şi-a sta¬ 
bilit reşedinţa la Tîrgovişte, iar la Cîmpulung a constituit un 
„Comitet de ocîrmuire“ cu armată de arnăuţi numită „Zavera“ 
(= pentru credinţă) în frunte cu fraţii săi Nicolae Ipsilanti şi 
Iorgu Ipsilanti. Cu ajutorul arnăuţilor făceau rechizfţii şi strîn- 
geau birul de prin satele judeţului. Armata arnăuţilor cu¬ 
treiera satele şi a degenerat în jafuri şi abuzuri, nemai ascul- 
tînd nici de ordinele şefilor. In cele trei luni cît au administrat 
judeţul Muscel, arnăuţii lui Ipsilanti au îngrozit populaţia cu 
jafurile lor. 

Legendele locale spun că atunci cînd sosea Zavera în sat 
lumea fugea la pădure şi boierii se ascundeau în culă. Tot le¬ 
gendele de pe timpul acela spuneau : „ Plîng copiii pe bordei, 

că n-au lapte-n putinei (t . 

Sfîrşitul dramatic al lui Tudor Vladimirescu s-a petrecut 
tot în această zonă. Acesta a fost prins cu viclenie la Goleşti 
în ziua de 21 mai 1821 de Iordache Olimpiotul care l-a dus la 
locuinţa sa din Piteşti în casele boierului Iancu Mavrodolu, de 
acolo l-au dus la Cîmpulung la locuinţa lui Nicolae Ipsilanti în 
casa bogasierului Chilianu de lîngă biserica domnească, a mai 
poposit o noapte la Lăicăi de Muscel şi apoi la Tîrgovişte unde 
a fost omorît. Alexandru Ipsilanti vine cu armata sa la Cîmpu¬ 
lung prin nordul judeţului, de acolo coboară la Piteşti cu ar¬ 
mata şi cu cincizeci de care de păstrămuri, aici se reorgani¬ 
zează şi pleacă spre Curtea de Argeş, Rîmnicu Vîlcea, fiind ur¬ 
mărit de turci. 

Toate aceste evenimente au zguduit adînc viaţa de stat, 
ordinea şi siguranţa oamenilor şi a avutului lor. 

S-a arătat că printre cauzele care au prilejuit construirea 
culelor au fost şi cetele de haiduci care atacau conacele boie¬ 
reşti pătrunzînd în ele travestiţi în ciobani, catane, călugări, 
dorobanţi, peţitori, la nevoie folosind şi armele de foc. Urmă¬ 
reau şi cetele de turci care strîngeau birul de prin sate. 

Fig. 12 Haiducul Radu Anghel (1827—1865). Fotocopie 
după originalul aflat la Muzei Brukenthal—Sibiu 
(M. Pop) 


Legendele locale spun că vestitul haiduc Radu Anghel a 
atacat de mai multe ori cu ceata lui pe boierii din Racoviţa. 
Acesta era fiu de clăcaşi din satul Greci-Boţeşti de Muscel (mai 
tîrziu judeţul Dîmboviţa) şi îşi avea cuibul în uriaşa şi nesfîr- 
şita pădure a Cîrstienilor situată între Racoviţa şi Rîncăciov. 
Tot legendele spun că „ ataca pe boieri mari, le lua salbă de 
icuşari, ajuta pe sărmani în sărăcie ca să scape de robie, cum¬ 
păra pluguri şi boi celor căzuţi în nevoi (( . 

Haiducia este apreciată de istorie ca o formă a luptei so¬ 
ciale, o formă de protest social, iar haiducii — păunaşii codri¬ 
lor — nişte exponenţi şi apărători ai celor oropsiţi şi ne¬ 
dreptăţiţi! Cînd clăcaşul şi birnicul nu mai suporta greutăţile 
dărilor’ şi nedreptăţile „dedea bir cu fugiţii“ şi lua drumul co¬ 
drului, pierzîndu-şi urma în desişul pădurilor. Acolo scăpa de 
tropotul cailor cetelor de turci plecaţi după jaf sau al doroban- 



Fig. 13 Haiducul Radu Anghel (1827—1865). Fotocopie 
după o litografie de la Bibi. Ac. R.S.R. Stampe. 
Originalul la Muzeul de Artă R.S.R. (M. Pop) 


ţilor plecaţi după strîngerea birului şi se înfrăţea cu murmurul 
pîraielor şi cîntecul păsărilor („de frica zapciului şi de groaza 
birului, luai drumul crîngului“). , 

Acest fenomen social a atins punctul culminant în perioada 
de destrămare a feudalismului. Domnitorul Nicolae Mavro- 
gheni (1786—1790) într-un ordin către polcovnicii de judeţe le 
spune că „ hoţii s-au înmulţit pentru că nu se pedepsesc cu 
moartea, ci numai cu bătaia şi ocna". El le porunceşte „să facă 
ţepi de doi stînjeni pe care să le pună dinaintea bisericii unde 
să înţepe pe hoţi şî pe gazdele lor <( . Le-a dat dezlegare că docă 
nu se dau prinşi să-i ucidă, iar capul lor să fie trimis la Bucu¬ 
reşti „pentru o bună răsplătire". i 


1) V. A. Ureche Ist. Rom. ed. I, p. 36—38. 

Însemnătatea culelor 


Cula din Racoviţa şi culele în general fac parte din monu¬ 
mentele patriei noastre şi au o însemnată importanţă istorică. 
Ele sînt pe de o parte mărturie de necontestat a vremurilor de 
nesiguranţă şi de lupte grele duse de poporul român împotriva 
cotropitorilor străini, iar de pe altă parte dovedesc geniul 
creator şi simţul artistic arhitectural autentic al meşterilor 
noştri de altă dată. De aici trebuinţa ca ele să fie reparate şi 
întreţinute Grija de monumente este o datorie cetăţenească şi 
patriotică. 

Renumitul nostru istoric şi savant Nicolae Iorga care pre¬ 
ţuia cum se cuvine monumentele, spunea că ele sînt „ averea 
ţării, averea neamului“ — şi cere ca să fie reparate şi iubite 
pentru că „un monument cuprinde în sine mai multe lucruri, 
un meşteşug de a clădi ceva care nu se mai obişnuieşte, o fru¬ 
museţe care nu se mai poate îndeplini şi pe lingă acestea o 
sumă de amintiri din viaţa oamenilor care s-au strecurat 
trăind, luptînd, rugîndu-se în acele ziduri sau între păreţii 
aceia“A 

Cula din Racoviţa a fost martor de neclintit al multor eve¬ 
nimente. In prezent este ruinată, în curs de restaurare şi 
mîndră că a înfruntat cu vitejie urgia vremurilor. Zidurile ei 
groase şi vechi degajă un aer de taină şi mister. Reparată la 
timp şi întreţinută va mai dura cîteva secole. 

După completa restaurare cula va deveni un interesant şi 
atractiv monument istoric şi arhitectonic, în care se va instala 
şi amenaja muzeul sătesc, organizat pe mai multe secţii : o sec¬ 
ţie istorică, unde vor fi expuse obiecte şi documente cu privire 
la trecutul comunei şi al instituţiilor ei, o secţie etnografică cu 
obiecte de artă populară, unelte vechi, ţesături, etc., care atestă 
hărnicia şi priceperea strămoşilor şi o secţie contemporană cu 
obiecte, fotografii, fotomontaje şi documente privind realizările 
prezentului pe teritoriul comunei. 


1) Revista Semănătorul din 14 noiembrie 1904, p. 721. 

RESUME 


La „Coula“ de Rakovitza est un vieux batiment fortifie du 
type de ceux des pays balcaniques, construit pour servir de 
logement et de defense â cause des guerres, des emeutes et des 
temps incertains. 

Le nom de ,,Coula ££ vient de ,,Koule“, mot turc qui sig- 
nifie donjon, fortification, maison haute et fortifiee. Elle a 
ete construite en 1806 par le „polcovnic" Nicolae Racoviceanu, 
qui a ete tue ici en 1811 par „une bande de neuf brigands". 
Apres la mort de celui-ci, la coula et le domaine sont restes 
dans la possession de son fils, le „pitar" Ion N. Racoviceanu 
qui a ete gouverneur de l’arrondissement de Argesel du district 
Muscel en 1815—1835. 

De 1871, la maison est restee sous l’autorite de son fils 
Grigore I. Racoviceanu. 

En 1877 le mois de decembre, la coula a pris feu et a ete 
renovee en 1878 . 

La coula originelle construite en 1806 avait trois niveux : 
un parterre et deux etages. A l’occasion de la renovation de 
1878 elle a ete reduite a deux niveaux : parterre et etage, avec 
des fenetres etroites evasees vers l’interieur, encadrements de 
pierre et porte de fer. * 

La restauration qui commenga en 1973 la ramena a sa 
forme iniţiale avec parterre et deux etages et la porte princi¬ 
pale et Ies anciennes fenetres ont ete refaites dans la forme et 
â leurs ancienne place. p 

La hauteur de la coula este de 20 metres dans un plan 
carre, ayant Ies dimensions de 8,5 m, et la grosseur des murs 
de 0,75 m. 

Les fenetres en forme de bastion et le manque de balcon 
accentuent encore de plus l’aspect de forteresse du batiment. 
Elle a une arhitecture tres simple ou l’estetique et le confort 
sont negligees en faveur des necessites de defense contre les 
attaquants. 

Ce type de construction est tres rarement rencontre dans 
notre pays. 

